# Az Európai Unió C 97/2013

| | ISSN 1977-0979
  doi:10.3000/19770979.C_2013.097.hun |
| --- | --- |
| Az Európai Unió
  Hivatalos Lapja | C 97 |
| | |
| Magyar nyelvű kiadás | Tájékoztatások és közlemények | 56. évfolyam2013. április 4. |

ISSN 1977-0979

doi:10.3000/19770979.C_2013.097.hun

Az Európai Unió

Hivatalos Lapja

C 97

Magyar nyelvű kiadás

Tájékoztatások és közlemények

56. évfolyam2013. április 4.

---

| Közleményszám | Tartalom | Oldal |
| --- | --- | --- |
| | IV   Tájékoztatások |
| | AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK |
| | Európai Parlament |
| 2013/C 097/01 | A XLVIII. COSAC észrevételei – Nicosia, 2012. október 14–16. | 1 |

Közleményszám

Tartalom

Oldal

IV   Tájékoztatások

AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK

Európai Parlament

2013/C 097/01

A XLVIII. COSAC észrevételei – Nicosia, 2012. október 14–16.

1

| HU | |
| --- | --- |

HU

---

IV Tájékoztatások

AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK

Európai Parlament

| 4.4.2013 | HU | Az Európai Unió Hivatalos Lapja | C 97/1 |
| --- | --- | --- | --- |

4.4.2013

HU

Az Európai Unió Hivatalos Lapja

C 97/1

---

A XLVIII. COSAC ÉSZREVÉTELEI

Nicosia, 2012. október 14–16.

2013/C 97/01

1.   Nobel-békedíj

A COSAC üdvözli, hogy az Európai Unió kapta a Nobel-békedíjat, fontos hozzájárulásának elismeréseképpen a béke, a megbékélés, a demokrácia, az emberi jogok és a szolidaritás előmozdításához. A COSAC úgy véli, hogy a díj óriási elismerés az európai család számára, ugyanakkor kihívás is az Európai Unió számára, hogy fenntartsa és tovább terjessze a demokrácia, a béke és emberi jogok értékeit szerte a világon.

2.   A szavaktól a cselekedetekig: A „több Európa” megvalósítása

| 2.1. | A COSAC elismeri a jelenlegi gazdasági és monetáris unió bővítésének és erősítésének fontosságát, és támogatja az GMU felépítésének megerősítését, amely biztosítani fogja a válságok megelőzését, kezelését és megoldását. |
| --- | --- |

2.1.

A COSAC elismeri a jelenlegi gazdasági és monetáris unió bővítésének és erősítésének fontosságát, és támogatja az GMU felépítésének megerősítését, amely biztosítani fogja a válságok megelőzését, kezelését és megoldását.

| 2.2. | Az Európai Unióban jelenleg zajló folyamatokra tekintettel a COSAC értékeli, hogy a GMU elmélyítése új szakaszt fog jelenteni az európai integráció folyamatában. |
| --- | --- |

2.2.

Az Európai Unióban jelenleg zajló folyamatokra tekintettel a COSAC értékeli, hogy a GMU elmélyítése új szakaszt fog jelenteni az európai integráció folyamatában.

| 2.3. | A COSAC úgy véli, hogy a GMU felépítésének pénzügyi- és bankunió] révén történő megerősítésének meg kell felelnie a demokratikus legitimitás és elszámoltathatóság elveinek. A COSAC hangsúlyozza, hogy az Európai Parlamentnek, valamint a nemzeti parlamenteknek alapvető szerepet kell játszaniuk ebben a tekintetben. A COSAC ajánlja az Európai Parlamenttel és a nemzeti parlamentekkel folytatott teljes körű konzultáció folytatását és bevonásukat a GMU jövőbeni architektúrájába a demokratikus legitimitás és elszámoltathatóság erősítése érdekében. |
| --- | --- |

2.3.

A COSAC úgy véli, hogy a GMU felépítésének pénzügyi- és bankunió] révén történő megerősítésének meg kell felelnie a demokratikus legitimitás és elszámoltathatóság elveinek. A COSAC hangsúlyozza, hogy az Európai Parlamentnek, valamint a nemzeti parlamenteknek alapvető szerepet kell játszaniuk ebben a tekintetben. A COSAC ajánlja az Európai Parlamenttel és a nemzeti parlamentekkel folytatott teljes körű konzultáció folytatását és bevonásukat a GMU jövőbeni architektúrájába a demokratikus legitimitás és elszámoltathatóság erősítése érdekében.

3.   Energia

| 3.1. | A COSAC elismeri az Európai Unió arra tett erőfeszítéseit, hogy biztosítsa a folyamatos energiaellátást, versenyképes árakon, az európai gazdaság zavartalan működése, valamint polgárai jóléte érdekében, olyan módon, amely egyben támogatja az Unió hosszú távú fenntarthatósági célkitűzéseinek elérését is. |
| --- | --- |

3.1.

A COSAC elismeri az Európai Unió arra tett erőfeszítéseit, hogy biztosítsa a folyamatos energiaellátást, versenyképes árakon, az európai gazdaság zavartalan működése, valamint polgárai jóléte érdekében, olyan módon, amely egyben támogatja az Unió hosszú távú fenntarthatósági célkitűzéseinek elérését is.

| 3.2. | Az Unió belső energiapiacának fejlesztése az energetikai infrastruktúra bővítése és modernizációja révén lehetővé fogja tenni az elektromos áram, a gáz, és az energia más formáinak gyors és hatékony szállítását Európa-szerte, így biztosítva a folyamatos és versenyképes energiaellátást Európa polgárai számára, és lehetővé téve az összes tagállam számára, hogy részesüljenek a belső energiapiac előnyeiből. A COSAC ezért üdvözli az Európai Bizottságnak a transzeurópai infrastruktúrákról szóló rendeletre irányuló javaslatát, amelynek célja, hogy lefektesse az alapokat az Európa 2020 stratégiában kijelölt célok és az Unió hosszú távú fenntarthatósági célkitűzései eléréséhez. |
| --- | --- |

3.2.

Az Unió belső energiapiacának fejlesztése az energetikai infrastruktúra bővítése és modernizációja révén lehetővé fogja tenni az elektromos áram, a gáz, és az energia más formáinak gyors és hatékony szállítását Európa-szerte, így biztosítva a folyamatos és versenyképes energiaellátást Európa polgárai számára, és lehetővé téve az összes tagállam számára, hogy részesüljenek a belső energiapiac előnyeiből. A COSAC ezért üdvözli az Európai Bizottságnak a transzeurópai infrastruktúrákról szóló rendeletre irányuló javaslatát, amelynek célja, hogy lefektesse az alapokat az Európa 2020 stratégiában kijelölt célok és az Unió hosszú távú fenntarthatósági célkitűzései eléréséhez.

| 3.3. | A COSAC megjegyzi, hogy az összes nemzeti parlament, amely napirendre tűzte a fent említett javaslatot, egyetértett (17) vagy részben egyetértett (8) a céljaival. Azonban néhány nemzeti parlament különféle aggodalmaknak adott hangot a fenti javaslat különböző aspektusaival kapcsolatban, amelyek megtalálhatóak a COSAC 18. féléves jelentésében. A fent említett javaslat parlamenti vizsgálatának áttekintése – amelyet az említett jelentés tartalmaz – azt jelzi, hogy az európai szintű jogalkotási folyamat kezdeti szakaszában a nemzeti parlamentek egyéni fenntartásai igen különbözőek lehetnek. |
| --- | --- |

3.3.

A COSAC megjegyzi, hogy az összes nemzeti parlament, amely napirendre tűzte a fent említett javaslatot, egyetértett (17) vagy részben egyetértett (8) a céljaival. Azonban néhány nemzeti parlament különféle aggodalmaknak adott hangot a fenti javaslat különböző aspektusaival kapcsolatban, amelyek megtalálhatóak a COSAC 18. féléves jelentésében. A fent említett javaslat parlamenti vizsgálatának áttekintése – amelyet az említett jelentés tartalmaz – azt jelzi, hogy az európai szintű jogalkotási folyamat kezdeti szakaszában a nemzeti parlamentek egyéni fenntartásai igen különbözőek lehetnek.

| 3.4. | A COSAC ezért felkéri a Tanácsot és az Európai Parlamentet, hogy vegye figyelembe a nemzeti parlamentek véleményét, és a lehető leghamarabb jusson el az említett javaslat eredményes lezárásáig, Európa energetikai infrastruktúráinak megfelelő időben történő modernizálása érdekében. |
| --- | --- |

3.4.

A COSAC ezért felkéri a Tanácsot és az Európai Parlamentet, hogy vegye figyelembe a nemzeti parlamentek véleményét, és a lehető leghamarabb jusson el az említett javaslat eredményes lezárásáig, Európa energetikai infrastruktúráinak megfelelő időben történő modernizálása érdekében.

4.   Az egységes piac irányítása

| 4.1. | A COSAC elismeri az egységes piac, mint az európai integrációt, valamint a fenntartható gazdasági fejlődést előmozdító és az európai polgárok számára munkahelyeket teremtő eszköz fontosságát. A COSAC azonban úgy véli, hogy még nem került megvalósításra az egységes piacban rejlő minden lehetőség, nagyrészt az egységes piac szabályainak végrehajtása és érvényesítése terén felmerülő problémák miatt. |
| --- | --- |

4.1.

A COSAC elismeri az egységes piac, mint az európai integrációt, valamint a fenntartható gazdasági fejlődést előmozdító és az európai polgárok számára munkahelyeket teremtő eszköz fontosságát. A COSAC azonban úgy véli, hogy még nem került megvalósításra az egységes piacban rejlő minden lehetőség, nagyrészt az egységes piac szabályainak végrehajtása és érvényesítése terén felmerülő problémák miatt.

| 4.2. | A COSAC üdvözli az Európai Bizottság közleményét az egységes piac jobb irányításáról, amelynek célja egyrészt a növekedési potenciállal bíró kulcsterületek meghatározása és a növekedés[t serkentő lépések] gyors megvalósítása, másrészt olyan javaslatok tétele, amelyek hatékonyabbá teszik az egységes piacra vonatkozó szabályok tervezésének, végrehajtásának, alkalmazásának és érvényesítésének módjait. |
| --- | --- |

4.2.

A COSAC üdvözli az Európai Bizottság közleményét az egységes piac jobb irányításáról, amelynek célja egyrészt a növekedési potenciállal bíró kulcsterületek meghatározása és a növekedés[t serkentő lépések] gyors megvalósítása, másrészt olyan javaslatok tétele, amelyek hatékonyabbá teszik az egységes piacra vonatkozó szabályok tervezésének, végrehajtásának, alkalmazásának és érvényesítésének módjait.

| 4.3. | A COSAC felkéri az Európai Bizottságot, hogy működjön szorosan együtt az Európai Parlamenttel és a nemzeti parlamentekkel a fenti közleményben megjelölt célkitűzések elérése érdekében, valamint hogy gyümölcsöző vitát folytathasson az egységes piac Európa polgárainak és vállalkozásainak a javára történő további fejlesztésének módjairól. |
| --- | --- |

4.3.

A COSAC felkéri az Európai Bizottságot, hogy működjön szorosan együtt az Európai Parlamenttel és a nemzeti parlamentekkel a fenti közleményben megjelölt célkitűzések elérése érdekében, valamint hogy gyümölcsöző vitát folytathasson az egységes piac Európa polgárainak és vállalkozásainak a javára történő további fejlesztésének módjairól.

| 4.4. | A COSAC üdvözli az Európai Bizottság elkötelezettségét egy első jelentéstervezet készítése iránt az egységes piac integrálásáról és az egységes piac jobb irányításáról szóló közlemény célkitűzéseinek végrehajtásáról a 2013. évi éves növekedési jelentés részeként, amely az elért haladás dokumentálásának hasznos eszköze. A COSAC további, az egységes piacra vonatkozó szabályok végrehajtásának rendszeres ellenőrzésére irányuló lépéseket vár, amely jellegében hasonló lehetne az európai szemeszter gyakorlatához, és elismeri az érvényben lévő jogszabályoknak az egységes piacra tett hatásának vizsgálatát célzó „egységes piaci teszt” fontosságát. |
| --- | --- |

4.4.

A COSAC üdvözli az Európai Bizottság elkötelezettségét egy első jelentéstervezet készítése iránt az egységes piac integrálásáról és az egységes piac jobb irányításáról szóló közlemény célkitűzéseinek végrehajtásáról a 2013. évi éves növekedési jelentés részeként, amely az elért haladás dokumentálásának hasznos eszköze. A COSAC további, az egységes piacra vonatkozó szabályok végrehajtásának rendszeres ellenőrzésére irányuló lépéseket vár, amely jellegében hasonló lehetne az európai szemeszter gyakorlatához, és elismeri az érvényben lévő jogszabályoknak az egységes piacra tett hatásának vizsgálatát célzó „egységes piaci teszt” fontosságát.

5.   Európa 2020 stratégia – kilábalás a gazdasági válságból

| 5.1. | A COSAC megerősíti, hogy közös erőfeszítésre van szükség a gazdasági és társadalmi válság hatékony kezelése érdekében, továbbá annak érdekében, hogy az Unió elérje a gazdaság talpra állítását és a fenntartható és mindenkit érintő növekedést. A COSAC ezért kiemeli az Európa 2020 stratégia alapvető fontosságát a fenti célok elérése szempontjából. |
| --- | --- |

5.1.

A COSAC megerősíti, hogy közös erőfeszítésre van szükség a gazdasági és társadalmi válság hatékony kezelése érdekében, továbbá annak érdekében, hogy az Unió elérje a gazdaság talpra állítását és a fenntartható és mindenkit érintő növekedést. A COSAC ezért kiemeli az Európa 2020 stratégia alapvető fontosságát a fenti célok elérése szempontjából.

| 5.2. | A COSAC elismeri az Európai Bizottság arra tett erőfeszítéseit, hogy támogassa a növekedés, a foglalkoztatás és hatékonyabb gazdasági kormányzás elérését szolgáló megfelelő intézkedéseket és eszközöket, összhangban az Európa 2020 stratégia céljaival és teljes mértékben tiszteletben tartva a szolidaritás elvét. A COSAC továbbá hangsúlyozza annak szükségességét, hogy a tagállamok elérjék ezeket a célokat. |
| --- | --- |

5.2.

A COSAC elismeri az Európai Bizottság arra tett erőfeszítéseit, hogy támogassa a növekedés, a foglalkoztatás és hatékonyabb gazdasági kormányzás elérését szolgáló megfelelő intézkedéseket és eszközöket, összhangban az Európa 2020 stratégia céljaival és teljes mértékben tiszteletben tartva a szolidaritás elvét. A COSAC továbbá hangsúlyozza annak szükségességét, hogy a tagállamok elérjék ezeket a célokat.

| 5.3. | A folytatódó gazdasági válság világossá teszi, hogy nemzeti célkitűzéseket kell kijelölni azokon a területeken, ahol szükség van az előrelépésre, az egyes ágazatok teljesítményének megfelelőbb követése, valamint a kiigazító lépések megtétele érdekében, amennyiben ilyen lépések indokoltak. Ebben a tekintetben a COSAC arra bátorítja a nemzeti parlamenteket, hogy tegyenek nagyobb erőfeszítéseket az Európa 2020 stratégia célkitűzések felé tett haladás ellenőrzésében, és különösen az európai szemeszter és a nemzeti reformprogramok keretében a tagállamoknak szóló országspecifikus ajánlások megvalósításának ellenőrzésén keresztül. |
| --- | --- |

5.3.

A folytatódó gazdasági válság világossá teszi, hogy nemzeti célkitűzéseket kell kijelölni azokon a területeken, ahol szükség van az előrelépésre, az egyes ágazatok teljesítményének megfelelőbb követése, valamint a kiigazító lépések megtétele érdekében, amennyiben ilyen lépések indokoltak. Ebben a tekintetben a COSAC arra bátorítja a nemzeti parlamenteket, hogy tegyenek nagyobb erőfeszítéseket az Európa 2020 stratégia célkitűzések felé tett haladás ellenőrzésében, és különösen az európai szemeszter és a nemzeti reformprogramok keretében a tagállamoknak szóló országspecifikus ajánlások megvalósításának ellenőrzésén keresztül.

6.   Politikai párbeszéd

| 6.1. | A COSAC elismeri a politikai párbeszéd jelentőségét, mint az európai intézmények és a nemzeti parlamentek közti együttműködés szorosabbá tételének eszközét. Habár a COSAC méltányolja a politikai párbeszéd tekintetében eddig történt jelentős előrelépést, úgy véli, hogy ez a párbeszéd tovább mélyíthető. |
| --- | --- |

6.1.

A COSAC elismeri a politikai párbeszéd jelentőségét, mint az európai intézmények és a nemzeti parlamentek közti együttműködés szorosabbá tételének eszközét. Habár a COSAC méltányolja a politikai párbeszéd tekintetében eddig történt jelentős előrelépést, úgy véli, hogy ez a párbeszéd tovább mélyíthető.

| 6.2. | Ebben a tekintetben a COSAC üdvözli a Bizottság határozott elkötelezettségét a nemzeti parlamentekkel folytatott politikai párbeszéd mellett a COSAC XLVII. észrevételeire adott válaszában. |
| --- | --- |

6.2.

Ebben a tekintetben a COSAC üdvözli a Bizottság határozott elkötelezettségét a nemzeti parlamentekkel folytatott politikai párbeszéd mellett a COSAC XLVII. észrevételeire adott válaszában.

| 6.3. | A COSAC felkéri az Európai Bizottságot, hogy tegye még szorosabbá együttműködését a nemzeti parlamentekkel, tartalmasabb válaszokat küldve számukra, és rövidebb időn belül, számos parlament kérésének megfelelően. A COSAC üdvözli a javaslatot, hogy az Európai Bizottságnak a nemzeti parlamentekkel való kapcsolattartásról szóló éves jelentései egyértelműbben tükrözhetnék a nemzeti parlamentek véleményeinek vagy más hozzájárulásának a vonatkozó javaslat végső szövegére tett hatását. Továbbá intenzívebb együttműködést kér azon javaslatok esetében, amelyekről jelentős számú indokolt vélemény született. |
| --- | --- |

6.3.

A COSAC felkéri az Európai Bizottságot, hogy tegye még szorosabbá együttműködését a nemzeti parlamentekkel, tartalmasabb válaszokat küldve számukra, és rövidebb időn belül, számos parlament kérésének megfelelően. A COSAC üdvözli a javaslatot, hogy az Európai Bizottságnak a nemzeti parlamentekkel való kapcsolattartásról szóló éves jelentései egyértelműbben tükrözhetnék a nemzeti parlamentek véleményeinek vagy más hozzájárulásának a vonatkozó javaslat végső szövegére tett hatását. Továbbá intenzívebb együttműködést kér azon javaslatok esetében, amelyekről jelentős számú indokolt vélemény született.

| 6.4. | A COSAC megjegyzi, hogy a Lisszaboni Szerződés hatályba lépése óta először elegendő számú nemzeti parlament vagy parlamenti kamara nyújtott be indokolt véleményt a „sárga lapos” mechanizmus elindítása érdekében a kollektív fellépéshez való jognak a letelepedés szabadságával és a szolgáltatásnyújtás szabadságával összefüggésben való gyakorlásáról szóló rendeletre irányuló javaslattal kapcsolatban. A COSAC tudomásul veszi, hogy az Európai Bizottság visszavonta a javaslatot. A COSAC felkéri az Európai Bizottságot, hogy egyedi válaszokat adjon a benyújtott indokolt véleményekre, és indokolja meg, hogy miért véli úgy, hogy nem került megsértésre a szubszidiaritás elve. |
| --- | --- |

6.4.

A COSAC megjegyzi, hogy a Lisszaboni Szerződés hatályba lépése óta először elegendő számú nemzeti parlament vagy parlamenti kamara nyújtott be indokolt véleményt a „sárga lapos” mechanizmus elindítása érdekében a kollektív fellépéshez való jognak a letelepedés szabadságával és a szolgáltatásnyújtás szabadságával összefüggésben való gyakorlásáról szóló rendeletre irányuló javaslattal kapcsolatban. A COSAC tudomásul veszi, hogy az Európai Bizottság visszavonta a javaslatot. A COSAC felkéri az Európai Bizottságot, hogy egyedi válaszokat adjon a benyújtott indokolt véleményekre, és indokolja meg, hogy miért véli úgy, hogy nem került megsértésre a szubszidiaritás elve.

| 6.5. | A COSAC méltatja a nemzeti parlamentek és a Bizottság közti gyakori kapcsolatfelvétel értékét az egyes javaslatokkal kapcsolatban, és megköszöni a Bizottság ez irányban tett erőfeszítését. Felkéri a Bizottságot, hogy mélyítse tovább a politikai párbeszédet a nemzeti parlamentekben tett nagyobb számú látogatás révén, és rugalmasan álljon hozzá az egyes parlamentek/parlamenti kamarák igényeihez. |
| --- | --- |

6.5.

A COSAC méltatja a nemzeti parlamentek és a Bizottság közti gyakori kapcsolatfelvétel értékét az egyes javaslatokkal kapcsolatban, és megköszöni a Bizottság ez irányban tett erőfeszítését. Felkéri a Bizottságot, hogy mélyítse tovább a politikai párbeszédet a nemzeti parlamentekben tett nagyobb számú látogatás révén, és rugalmasan álljon hozzá az egyes parlamentek/parlamenti kamarák igényeihez.

| 6.6. | A COSAC méltányolja a találkozóin megvalósuló parlamentközi párbeszéd és a biztosokkal való eszmecsere értékes voltát, és felkéri a Bizottságot, hogy továbbra is tegyen erőfeszítéseket a COSAC ülések látogatása érdekében, hogy építeni lehessen az eddigi gyümölcsöző párbeszédre. |
| --- | --- |

6.6.

A COSAC méltányolja a találkozóin megvalósuló parlamentközi párbeszéd és a biztosokkal való eszmecsere értékes voltát, és felkéri a Bizottságot, hogy továbbra is tegyen erőfeszítéseket a COSAC ülések látogatása érdekében, hogy építeni lehessen az eddigi gyümölcsöző párbeszédre.

---